title: Sklep Sveta (EU) 2015/771 z dne 7. maja 2015 o stališču, ki se zavzame v imenu Evropske unije v okviru Skupnega odbora, ustanovljenega na podlagi Sporazuma med Evropsko skupnostjo in njenimi državami članicami na eni strani in Švicarsko konfederacijo na drugi o prostem pretoku oseb, v zvezi s spremembo Priloge III (Vzajemno priznavanje poklicnih kvalifikacij) k navedenemu sporazumu

text:
               14.5.2015

               SL

               Uradni list Evropske unije

               L 121/7

         SKLEP SVETA (EU) 2015/771
   z dne 7. maja 2015
   o stališču, ki se zavzame v imenu Evropske unije v okviru Skupnega odbora, ustanovljenega na podlagi Sporazuma med Evropsko skupnostjo in njenimi državami članicami na eni strani in Švicarsko konfederacijo na drugi o prostem pretoku oseb, v zvezi s spremembo Priloge III (Vzajemno priznavanje poklicnih kvalifikacij) k navedenemu sporazumu
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti členov 46, 53 in 62 v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Sporazum med Evropsko skupnostjo in njenimi državami članicami na eni strani in Švicarsko konfederacijo na drugi o prostem pretoku oseb (1) (v nadaljnjem besedilu: Sporazum) je bil podpisan 21. junija 1999 in je začel veljati 1. junija 2002.

               (2)

               Na podlagi člena 18 Sporazuma se spremembe Priloge III (Vzajemno priznavanje poklicnih kvalifikacij) k Sporazumu sprejmejo s sklepom Skupnega odbora, ki je bil ustanovljen na podlagi člena 14 Sporazuma (v nadaljnjem besedilu: Skupni odbor).

               (3)

               Za nadaljnje zagotavljanje skladne in pravilne uporabe pravnih aktov Unije ter v izogib upravnim in morebitnim pravnim težavam bi bilo treba Prilogo III (Vzajemno priznavanje poklicnih kvalifikacij) k Sporazumu spremeniti, da se upoštevajo novi pravni akti Unije, na katere se Sporazum še ne sklicuje.

               (4)

               Primerno je, da se določi stališče Unije v okviru Skupnega odbora v zvezi s spremembo Priloge III (Vzajemno priznavanje poklicnih kvalifikacij) k Sporazumu.

               (5)

               Stališče Unije v okviru Skupnega odbora bi moralo zato temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče, ki se zavzame v imenu Evropske unije v okviru Skupnega odbora, ustanovljenega na podlagi člena 14 Sporazuma med Evropsko skupnostjo in njenimi državami članicami na eni strani in Švicarsko konfederacijo na drugi o prostem pretoku oseb (v nadaljnjem besedilu: Skupni odbor), v zvezi s spremembo Priloge III (Vzajemno priznavanje poklicnih kvalifikacij) k Sporazumu temelji na osnutku sklepa Skupnega odbora, priloženega temu sklepu.
   Predstavniki Unije v okviru Skupnega odbora se lahko sporazumejo o manjših tehničnih spremembah tega osnutka sklepa brez nadaljnjega sklepa Sveta.
   Člen 2
   Sklep Skupnega odbora se po sprejetju objavi v Uradnem listu Evropske unije.
   Člen 3
   Ta sklep začne veljati na dan sprejetja.

      V Bruslju, 7. maja 2015

            Za Svet

            Predsednik

         E. RINKĒVIČS

      (1)  UL L 114, 30.4.2002, str. 6.

      OSNUTEK
      SKLEPA št. …/2015 SKUPNEGA ODBORA,
      ustanovljenega na podlagi člena 14 Sporazuma med Evropsko skupnostjo in njenimi državami članicami na eni strani in Švicarsko konfederacijo na drugi o prostem pretoku oseb
      z dne …
      v zvezi s spremembo Priloge III (Vzajemno priznavanje poklicnih kvalifikacij) k navedenemu sporazumu
      SKUPNI ODBOR JE –
      ob upoštevanju Sporazuma med Evropsko skupnostjo in njenimi državami članicami na eni strani in Švicarsko konfederacijo na drugi o prostem pretoku oseb (1) (v nadaljnjem besedilu: Sporazum) in zlasti členov 14 in 18 Sporazuma,
      ob upoštevanju naslednjega:

                  (1)

                  Sporazum je bil podpisan 21. junija 1999 in je začel veljati 1. junija 2002.

                  (2)

                  Prilogo III (Vzajemno priznavanje poklicnih kvalifikacij) k Sporazumu je nadomestil Sklep št. 2/2011 Skupnega odbora EU-Švica (2) in bi jo bilo zdaj treba posodobiti, da se upoštevajo novi pravni akti Evropske unije in Švice, ki so bili sprejeti od takrat –

            SPREJEL NASLEDNJI SKLEP:
      Člen 1
      Priloga III (Vzajemno priznavanje poklicnih kvalifikacij) k Sporazumu se spremeni, kot je določeno v Prilogi k temu sklepu.
      Člen 2
      Ta sklep je sestavljen v angleškem, bolgarskem, češkem, danskem, estonskem, finskem, francoskem, grškem, hrvaškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer so besedila v vseh navedenih jezikih enako verodostojna.
      Člen 3
      Ta sklep začne veljati na dan, ko ga Skupni odbor sprejme.

         V, …

               Za Skupni odbor

               Predsednik

         (1)  UL L 114, 30.4.2002, str. 6.

         (2)  UL L 277, 22.10.2011, str. 20.

      PRILOGA
      Priloga III (Vzajemno priznavanje poklicnih kvalifikacij) k Sporazumu med Evropsko skupnostjo in njenimi državami članicami na eni strani in Švicarsko konfederacijo na drugi o prostem pretoku oseb se spremeni:

                  1.

                  pod naslovom „ODDELEK A: NAVEDENI AKTI“ se v točki 1a dodajo naslednje alinee:

                              „—

                              Uredbo Komisije (EU) št. 623/2012 z dne 11. julija 2012 o spremembi Priloge II k Direktivi Evropskega Parlamenta in Sveta 2005/36/ES o priznavanju poklicnih kvalifikacij (UL L 180, 12.7.2012, str. 9),

                              —

                              Sporočilom Komisije – Uradnim obvestilom o poklicnih združenjih ali organizacijah, ki izpolnjujejo pogoje iz člena 3(2), navedenih v Prilogi I k Direktivi 2005/36/ES (UL C 182, 23.6.2011, str. 1),

                              —

                              Sporočilom Komisije – Uradnim obvestilom o dokazilih o formalnih kvalifikacijah – Direktiva 2005/36/ES o priznavanju poklicnih kvalifikacij (Priloga V) (UL C 183, 24.6.2011, str. 1),

                              —

                              Sporočilom Komisije – Uradnim obvestilom o dokazilih o formalnih kvalifikacijah – Direktiva 2005/36/ES o priznavanju poklicnih kvalifikacij (Priloga V) (UL C 367, 16.12.2011, str. 5),

                              —

                              Sporočilom Komisije – Uradnim obvestilom o dokazilih o formalnih kvalifikacijah – Direktiva 2005/36/ES o priznavanju poklicnih kvalifikacij (Priloga V) (UL C 244, 14.8.2012, str. 1),

                              —

                              Sporočilom Komisije – Uradnim obvestilom o dokazilih o formalnih kvalifikacijah – Direktiva 2005/36/ES o priznavanju poklicnih kvalifikacij (Priloga V) (UL C 396, 21.12.2012, str. 1),

                              —

                              Sporočilom Komisije – Uradnim obvestilom o dokazilih o formalnih kvalifikacijah – Direktiva 2005/36/ES o priznavanju poklicnih kvalifikacij (Priloga V) (UL C 183, 28.6.2013, str. 4),

                              —

                              Sporočilom Komisije – Uradnim obvestilom o dokazilih o formalnih kvalifikacijah – Direktiva 2005/36/ES o priznavanju poklicnih kvalifikacij (Priloga V) (UL C 301, 17.10.2013, str. 1).“

                        ;

                  2.

                  v točki 1g se dodajo naslednji vnosi:

                              „Država

                              Naziv

                              Medicinska onkologija
                              Minimalno obdobje usposabljanja: 5 let

                              Švica

                              Medizinische Onkologie
                              Oncologie médicale
                              Oncologia medica

                              Država

                              Naziv

                              Medicinska genetika
                              Minimalno obdobje usposabljanja: 4 leta

                              Švica

                              Medizinische Genetik
                              Génétique médicale
                              Genetica medica“

                        ;

                  3.

                  v točki 1g se vnos pri področju „Splošna medicina“ nadomesti z naslednjim:

                              „Država

                              Naziv

                              Interna medicina
                              Minimalno obdobje usposabljanja: 5 let

                              Švica

                              Allgemeine Innere Medizin
                              Médecine interne générale
                              Medicina interna generale“

                        ;

                  4.

                  v točki 1i se doda naslednji vnos:

                              „Država

                              Dokazila o formalnih kvalifikacijah

                              Organ, ki podeljuje dokazila o kvalifikacijah

                              Poklicni naziv

                              Referenčni datum

                              Švica

                                          3.

                                          Diplomierte Pflegefachfrau HF, diplomierter Pflegefachmann HF
                                          Infirmière diplômée ES, infirmier diplômé ES
                                          Infermiera diplomata SSS, infermiere diplomato SSS

                              Höhere Fachschulen, die staatlich anerkannte Bildungsgänge durchführen
                              Écoles supérieures qui proposent des filières de formation reconnues par l' État
                              Scuole specializzate superiori che propongono dei cicli di formazione riconosciuti dallo Stato

                              Pflegefachfrau, Pflegefachmann
                              Infirmière, infirmier
                              Infermiera, infermiere

                              1. junij 2002“

                        ;

                  5.

                  v točki 1m se razpredelnica nadomesti z naslednjim:

                              „Država

                              Dokazila o formalnih kvalifikacijah

                              Organ, ki podeljuje dokazila o kvalifikacijah

                              Poklicni naziv

                              Referenčni datum

                              Švica

                                          1.

                                          Diplomierte Hebamme
                                          Sage-femme diplômée
                                          Levatrice diplomata

                              Schulen, die staatlich anerkannte Bildungsgänge durchführen
                              Écoles qui proposent des filières de formation reconnues par l'État
                              Scuole che propongono dei cicli di formazione riconosciuti dallo Stato

                              Hebamme
                              Sage-femme
                              Levatrice

                              1. junij 2002

                                          2.

                                          [Bachelor of Science [Name of the UAS] in Midwifery]
                                          ‚Bachelor of Science HES-SO de Sage-femme‘ (Bachelor of Science HES-SO in Midwifery)
                                          ‚Bachelor of Science BFH Hebamme‘ (Bachelor of Science BFH in Midwifery)
                                          ‚Bachelor of Science ZFH Hebamme‘ (Bachelor of Science ZHAW in Midwifery)

                              Schulen, die staatlich anerkannte Bildungsgänge durchführen
                              Écoles qui proposent des filières de formation reconnues par l'État
                              Scuole che propongono dei cicli di formazione riconosciuti dallo Stato

                              Hebamme
                              Sage-femme
                              Levatrice

                              1. junij 2002“

                        .


title: Sklep Sveta (SZVP) 2017/50 z dne 11. januarja 2017 o spremembi Sklepa 2014/219/SZVP o misiji Evropske unije v okviru SVOP v Maliju (EUCAP Sahel Mali)

text:
               12.1.2017

               SL

               Uradni list Evropske unije

               L 7/18

         SKLEP SVETA (SZVP) 2017/50
   z dne 11. januarja 2017
   o spremembi Sklepa 2014/219/SZVP o misiji Evropske unije v okviru SVOP v Maliju (EUCAP Sahel Mali)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 15. aprila 2014 sprejel Sklep 2014/219/SZVP (1) o misiji Evropske unije v okviru SVOP v Maliju (EUCAP Sahel Mali). Misiji je bil dodeljen mandat in referenčni finančni znesek za obdobje do 14. januarja 2017.

               (2)

               Politični in varnostni odbor je po strateškem pregledu misije priporočil prilagoditev mandata misije EUCAP Sahel Mali in njegovo podaljšanje za dve leti. Za obdobje od 15. januarja 2017 do 14. januarja 2018 bi bilo treba zagotoviti referenčni finančni znesek.

               (3)

               Sklep 2014/219/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2014/219/SZVP se spremeni:

               1.

               člen 2 se nadomesti z naslednjim:
               „Člen 2
               Cilji in naloge
               1.   Cilj EUCAP Sahel Mali je omogočiti malijskim oblastem, da ponovno vzpostavijo in ohranijo ustavni in demokratični red ter razmere za trajni mir v Maliju, hkrati pa z učinkovitim prestrukturiranjem državne uprave ponovno vzpostavijo in ohranijo nadzor in legitimnost državnih oblasti na celotnem malijskem ozemlju.
               2.   EUCAP Sahel Mali v podporo malijskemu procesu ponovne vzpostavitve državne oblasti in izvajanju dogovora za mir in spravo, podpisanega 15. maja in 20. junija 2015, ter v tesnem sodelovanju z drugimi mednarodnimi akterji, zlasti misijo MINUSMA, pomaga in svetuje notranjim varnostnim silam pri izvajanju varnostne reforme, ki jo določi nova vlada, da bi:

                           (a)

                           izboljšali njihovo operativno učinkovitost;

                           (b)

                           ponovno vzpostavili njihove ustrezne hierarhične strukture;

                           (c)

                           okrepili vlogo upravnih in sodnih oblasti pri upravljanju in nadzoru njihovih akcij ter

                           (d)

                           olajšali njihovo ponovno napotitev na sever države.

                     3.   EUCAP Sahel Mali v okviru svojih dejavnosti pomaga izboljšati vzajemno delovanje in usklajevanje med notranjimi varnostnimi silami držav G5 Sahela in malijskimi notranjimi varnostnimi silami.
               4.   Da bi uresničila svoj cilj, EUCAP Sahel Mali deluje v skladu s strateškimi operativnimi smernicami, opredeljenimi v konceptu kriznega upravljanja, ki ga je 17. marca 2014 odobril Svet, in izpopolnjenimi v dokumentih za operativno načrtovanje, ki jih je odobril Svet.“;

               2.

               člen 14(1) se nadomesti z naslednjim:
               „1.   Referenčni finančni znesek za kritje odhodkov, povezanih z EUCAP Sahel Mali, od 15. aprila 2014 do 14. januarja 2015 znaša 5 500 000 EUR. Referenčni finančni znesek za kritje odhodkov, povezanih z EUCAP Sahel Mali, od 15. januarja 2015 do 14. januarja 2016 znaša 11 400 000 EUR. Referenčni finančni znesek za kritje odhodkov, povezanih z EUCAP Sahel Mali, od 15. januarja 2016 do 14. januarja 2017 znaša 19 775 000 EUR. Referenčni finančni znesek za kritje odhodkov, povezanih z EUCAP Sahel Mali, od 15. januarja 2017 do 14. januarja 2018 znaša 29 800 000 EUR. Referenčni finančni znesek za poznejša obdobja določi Svet.“;

               3.

               člen 17 se spremeni:

                           (a)

                           vstavi se naslednji odstavek:
                           „1a.   VP je pooblaščen, da Evropski agenciji za mejno in obalno stražo (Frontex) razkrije tajne podatke EU in dokumente, pripravljene za namene misije EUCAP Sahel Mali, do stopnje tajnosti, ki jo določi Svet v skladu s Sklepom 2013/488/EU. V ta namen se med VP in Frontex sklenejo dogovori.“;

                           (b)

                           odstavek 4 se nadomesti z naslednjim:
                           „4.   VP lahko taka pooblastila in možnost sklepanja dogovorov iz tega člena prenese na osebje ESZD, poveljnika civilne operacije in/ali vodjo misije v skladu z oddelkom VII Priloge VI k Sklepu 2013/488/EU.“;

               4.

               v členu 18 se zadnji stavek nadomesti z naslednjim:
               „Uporablja se do 14. januarja 2019.“

         Člen 2
   Začetek veljavnosti
   Ta sklep začne veljati na dan sprejetja.

      V Bruslju, 11. januarja 2017

            Za Svet

            Predsednik

         L. GRECH

      (1)  Sklep Sveta 2014/219/SZVP z dne 15. aprila 2014 o misiji Evropske unije v okviru SVOP v Maliju (EUCAP Sahel Mali) (UL L 113, 16.4.2014, str. 21).


title: 2013/168/EU: Sklep Evropske centralne banke z dne 20. marca 2013 o razveljavitvi sklepov ECB/2011/4 o začasnih ukrepih glede primernosti tržnih dolžniških instrumentov, ki jih izdaja ali zanje jamči irska država, ECB/2011/10 o začasnih ukrepih glede primernosti tržnih dolžniških instrumentov, ki jih izdaja ali zanje jamči portugalska država, ECB/2012/32 o začasnih ukrepih glede primernosti tržnih dolžniških instrumentov, ki jih je izdala ali zanje v celoti jamči Helenska republika, in ECB/2012/34 o začasnih spremembah pravil v zvezi s primernostjo zavarovanja, denominiranega v tuji valuti (ECB/2013/5)

text:
               5.4.2013

               SL

               Uradni list Evropske unije

               L 95/21

         SKLEP EVROPSKE CENTRALNE BANKE
   z dne 20. marca 2013
   o razveljavitvi sklepov ECB/2011/4 o začasnih ukrepih glede primernosti tržnih dolžniških instrumentov, ki jih izdaja ali zanje jamči irska država, ECB/2011/10 o začasnih ukrepih glede primernosti tržnih dolžniških instrumentov, ki jih izdaja ali zanje jamči portugalska država, ECB/2012/32 o začasnih ukrepih glede primernosti tržnih dolžniških instrumentov, ki jih je izdala ali zanje v celoti jamči Helenska republika, in ECB/2012/34 o začasnih spremembah pravil v zvezi s primernostjo zavarovanja, denominiranega v tuji valuti
   (ECB/2013/5)
   (2013/168/EU)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije in zlasti prve alinee člena 127(2) Pogodbe,
   ob upoštevanju Statuta Evropskega sistema centralnih bank in Evropske centralne banke ter zlasti prve alinee člena 3.1, člena 12.1, člena 18 in druge alinee člena 34.1 Statuta,
   ob upoštevanju Smernice ECB/2011/14 z dne 20. septembra 2011 o instrumentih in postopkih denarne politike Eurosistema (1) ter zlasti oddelka 1.6 in oddelkov 6.3.1 in 6.3.2 Priloge I Smernice,
   ob upoštevanju naslednjega:

               (1)

               Vsebino Sklepa ECB/2012/34 z dne 19. decembra 2012 o začasnih spremembah pravil v zvezi s primernostjo zavarovanja, denominiranega v tuji valuti (2), je treba vključiti v Smernico ECB/2012/18 z dne 2. avgusta 2012 o dodatnih začasnih ukrepih v zvezi z Eurosistemovimi operacijami refinanciranja in primernostjo zavarovanja ter o spremembi Smernice ECB/2007/9 (3), temeljni pravni akt, ki ureja začasne ukrepe v zvezi z Eurosistemovimi operacijami refinanciranja in primernostjo zavarovanja.

               (2)

               Zaradi jasnosti in skladnosti ter z namenom, da se poenostavi okvir Eurosistema za zavarovanje, je treba v smernico, ki zajema začasne ukrepe v zvezi s primernostjo zavarovanja pri Eurosistemovih operacijah refinanciranja, vključiti tudi vsebino sklepov ECB/2011/4 z dne 31. marca 2011 o začasnih ukrepih glede primernosti tržnih dolžniških instrumentov, ki jih izdaja ali zanje jamči irska država (4), ECB/2011/10 z dne 7. julija 2011 o začasnih ukrepih glede primernosti tržnih dolžniških instrumentov, ki jih izdaja ali zanje jamči portugalska država (5), in ECB/2012/32 z dne 19. decembra 2012 o začasnih ukrepih glede primernosti tržnih dolžniških instrumentov, ki jih je izdala ali zanje v celoti jamči Helenska republika (6).

               (3)

               Ti postopki, ki se izvedejo s prenovitvijo Smernice ECB/2012/18, bi prav tako morali nacionalnim centralnim bankam držav članic, katerih valuta je euro, omogočiti, da v pogodbeni in regulativni okvir, ki velja za njihove nasprotne stranke, uvedejo dodatne ukrepe izboljšane kreditne podpore.

               (4)

               Sklepe ECB/2011/4, ECB/2011/10, ECB/2012/32 in ECB/2012/34 je zato treba razveljaviti –

         SPREJEL NASLEDNJI SKLEP:
   Člen 1
   Razveljavitev sklepov ECB/2011/4, ECB/2011/10, ECB/2012/32 in ECB/2012/34
   1.   Sklepi ECB/2011/4, ECB/2011/10, ECB/2012/32 in ECB/2012/34 se razveljavijo z učinkom od 3. maja 2013.
   2.   Sklicevanja na razveljavljene sklepe se razlagajo kot sklicevanja na Smernico ECB/2013/4.
   Člen 2
   Začetek veljavnosti
   Ta sklep začne veljati 22. marca 2013.

      V Frankfurtu na Majni, 20. marca 2013

            Predsednik ECB

         Mario DRAGHI

      (1)  UL L 331, 14.12.2011, str. 1.

      (2)  UL L 14, 18.1.2013, str. 22.

      (3)  UL L 218, 15.8.2012, str. 20.

      (4)  UL L 94, 8.4.2011, str. 33.

      (5)  UL L 182, 12.7.2011, str. 31.

      (6)  UL L 359, 29.12.2012, str. 74.


title: 2007/44/ES: Sklep Evropske centralne banke z dne 15. decembra 2006 o določitvi pogojev za prenose kapitalskih deležev Evropske centralne banke med nacionalnimi centralnimi bankami in za uskladitev vplačanega kapitala (ECB/2006/23)

text:
               31.1.2007

               SL

               Uradni list Evropske unije

               L 24/5

      SKLEP EVROPSKE CENTRALNE BANKE

   z dne 15. decembra 2006
   o določitvi pogojev za prenose kapitalskih deležev Evropske centralne banke med nacionalnimi centralnimi bankami in za uskladitev vplačanega kapitala
   (ECB/2006/23)
   (2007/44/ES)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti člena 28.5 Statuta,
   ob upoštevanju naslednjega:

               (1)

               Svet ECB mora zaradi uskladitve ponderjev, določenih za nacionalne centralne banke (NCB) v razširjenem ključu za vpis kapitala Evropske centralne banke (ECB) (v nadaljevanju: „ponderji v kapitalskem ključu‚oziroma‘kapitalski ključ“), ki jo predvideva Sklep ECB/2006/21 z dne 15. decembra 2006 o odstotnih deležih nacionalnih centralnih bank v ključu za vpis kapitala Evropske centralne banke (1), določiti pogoje za prenose kapitalskih deležev med NCB, ki so na 31. decembra 2006 članice Evropskega sistema centralnih bank (ESCB), da se tako zagotovi, da razdelitev teh deležev ustreza opravljenim uskladitvam. Zato je treba sprejeti nov sklep ECB, ki razveljavlja Sklep ECB/2004/7 z dne 22. aprila 2004 o določitvi pogojev za prenose kapitalskih deležev Evropske centralne banke med nacionalnimi centralnimi bankami in za uskladitev vplačanega kapitala (2), z učinkom od 1. januarja 2007.

               (2)

               Centralni banki Bulgarian National Bank in Banca Naţională a României se ne bosta vključili v ESCB pred 1. januarjem 2007, kar pomeni, da tokratni prenosi kapitalskih deležev po členu 28.5 Statuta zanju ne veljajo.

               (3)

               Sklep ECB/2006/22 z dne 15. decembra 2006 o določitvi ukrepov, potrebnih za vplačilo kapitala Evropske centralne banke s strani sodelujočih nacionalnih centralnih bank (3), določa način in višino, v katerih so NCB držav članic, ki so uvedle euro (v nadaljevanju: „sodelujoče NCB“), zavezane vplačati kapital ECB glede na razširjeni kapitalski ključ. Sklep ECB/2006/26 z dne 18. decembra 2006 o določitvi ukrepov, potrebnih za vplačilo kapitala Evropske centralne banke s strani nesodelujočih nacionalnih centralnih bank (4), določa odstotek, ki so ga NCB držav članic, ki do vključno 1. januarja 2007 ne bodo uvedle eura (v nadaljevanju: „nesodelujoče NCB“), zavezane vplačati z učinkom od 1. januarja 2007 glede na razširjeni kapitalski ključ.

               (4)

               Sodelujoče NCB, z izjemo Banke Slovenije, so že vplačale svoje deleže v vpisanem kapitalu ECB, kot je to zahteval Sklep ECB/2004/6 z dne 22. aprila 2004 o določitvi ukrepov, potrebnih za vplačilo kapitala Evropske centralne banke s strani sodelujočih nacionalnih centralnih bank (5). Glede na to člen 2(1) Sklepa ECB/2006/22 določa, da bo sodelujoča NCB bodisi prenesla dodaten znesek na ECB bodisi prejela znesek nazaj od ECB, odvisno od primera, tako da se dosežejo zneski, prikazani v preglednici v členu 1 Sklepa ECB/2006/22.

               (5)

               Poleg tega člena 2(1) in 2(2) Sklepa ECB/2006/30 z dne 30. decembra 2006 o vplačilu kapitala, prenosu deviznih rezerv ter prispevku v rezerve in rezervacije Evropske centralne banke s strani Banke Slovenije (6) določata, da je Banka Slovenije, ki bo sodelujoča NCB od 1. januarja 2007, zavezana vplačati preostali delež svojega vpisanega kapitala v kapitalu ECB, tako da se doseže znesek, prikazan poleg njenega imena v preglednici v členu 1 Sklepa ECB/2006/22, ob upoštevanju razširjenega kapitalskega ključa.

               (6)

               Prav tako so nesodelujoče NCB, z izjemo centralnih bank Bulgarian National Bank in Banca Naţională a României, že vplačale svoje deleže v vpisanem kapitalu ECB, kot je to zahteval Sklep ECB/2004/10 z dne 23. aprila 2004 o določitvi ukrepov, potrebnih za vplačilo kapitala Evropske centralne banke s strani nesodelujočih nacionalnih centralnih bank (7). Glede na to člen 2(1) Sklepa ECB/2006/26 določa, da bo vsaka od njih bodisi prenesla dodaten znesek na ECB bodisi prejela znesek nazaj od ECB, odvisno od primera, tako da se dosežejo zneski, prikazani v preglednici v členu 1 Sklepa ECB/2006/26. Člen 2(2) Sklepa ECB/2006/26 določa, da centralni banki Bulgarian National Bank in Banca Naţională a României preneseta na ECB znesek, prikazan poleg njunih imen v preglednici v členu 1 istega sklepa –

         SKLENIL:
   Člen 1
   Prenos kapitalskih deležev
   Glede na delež v kapitalu ECB, ki ga bo vsaka NCB, z izjemo centralnih bank Bulgarian National Bank in Banca Naţională a României, vpisala do vključno 31. decembra 2006, in glede na delež v kapitalu ECB, ki ga bo vsaka od teh NCB vpisala z učinkom od 1. januarja 2007 zaradi uskladitve ponderjev v kapitalskem ključu, določene v členu 2 Sklepa ECB/2006/21, prenesejo te NCB kapitalske deleže med seboj prek obojestranskih prenosov z ECB, da se zagotovi, da razdelitev kapitalskih deležev z učinkom od 1. januarja 2007 ustreza usklajenim ponderjem. S tem namenom vsaka od teh NCB na podlagi tega člena in brez nadaljnjih formalnosti ali dejanj z učinkom od 1. januarja 2007 bodisi prenese bodisi prejme delež v vpisanem kapitalu ECB, ki je prikazan poleg njenega imena v četrtem stolpcu preglednice v Prilogi I k temu sklepu, pri čemer se „+“ nanaša na kapitalski delež, ki ga ECB prenese na NCB, in „-“ na kapitalski delež, ki ga NCB prenese na ECB.
   Člen 2
   Uskladitev vplačanega kapitala
   1.   Glede na višino kapitala ECB, ki ga je vsaka NCB vplačala (če ga je), in glede na višino kapitala ECB, ki ga bo vsaka NCB vplačala z učinkom od 1. januarja 2007, kakor to določa člen 1 Sklepa ECB/2006/22 za sodelujoče NCB oziroma člen 1 Sklepa ECB/2006/26 za nesodelujoče NCB, vsaka NCB na prvi delovni dan transevropskega sistema bruto poravnave v realnem času (TARGET) po 1. januarju 2007 bodisi prenese bodisi prejme neto znesek, ki je prikazan poleg njenega imena v četrtem stolpcu preglednice v Prilogi II k temu sklepu, pri čemer se „+“ nanaša na znesek, ki ga NCB prenese na ECB, in „-“ na znesek, ki ga ECB prenese na to NCB.
   2.   Na prvi delovni dan sistema TARGET po 1. januarju 2007 ECB in NCB, ki so zavezane prenesti znesek po odstavku 1, ločeno prenesejo obresti od posameznih dolgovanih zneskov, ki se natečejo v obdobju od 1. januarja 2007 do datuma prenosa. Prenosniki in prejemniki teh obresti so isti kakor prenosniki in prejemniki zneskov, od katerih se obresti natečejo.
   Člen 3
   Splošne določbe
   1.   Prenosi, opisani v členu 2, se izvedejo preko sistema TARGET.
   2.   Če NCB nima dostopa do sistema TARGET, prenese zneske, opisane v členu 2, s knjiženjem v dobro na računu, ki ga ECB ali NCB pravočasno navede.
   3.   Natečene obresti iz člena 2(2) se izračunajo dnevno z uporabo metode dejanskega števila dni/360 dni po stopnji, enaki mejni obrestni meri, ki jo uporabi ESCB v svoji zadnji operaciji glavnega refinanciranja.
   4.   ECB in NCB, ki so zavezane izvesti prenos na podlagi člena 2, dajo ob pravem času potrebna navodila za ustrezno pravočasno izvršitev teh prenosov.
   Člen 4
   Končna določba
   1.   Ta sklep začne veljati 1. januarja 2007.
   2.   Sklep ECB/2004/7 se s tem razveljavi z veljavnostjo od 1. januarja 2007.
   3.   Sklicevanja na Sklep ECB/2004/7 se razlagajo kot sklicevanja na ta sklep.

      V Frankfurtu na Majni, 15. decembra 2006.

            Predsednik ECB

         Jean-Claude TRICHET

      (1)  Glej stran 1 tega Uradnega lista.

      (2)  UL L 205, 9.6.2004, str. 9.

      (3)  Glej stran 3 tega Uradnega lista.

      (4)  Glej stran 15 tega Uradnega lista.

      (5)  UL L 205, 9.6.2004, str. 7.

      (6)  Glej stran 17 tega Uradnega lista.

      (7)  UL L 205, 9.6.2004, str. 19.

      PRILOGA I
      VPISANI KAPITAL NCB

                  Delež, vpisan na 31. december 2006
                  (EUR)

                  Delež, vpisan z učinkom od 1. januarja 2007
                  (EUR)

                  Delež za prenos
                  (EUR)

                     Sodelujoča NCB

                  Nationale Bank van België/Banque nationale de Belgique

                  141 910 195,14

                  142 334 199,56

                  + 424 004,42

                  Deutsche Bundesbank

                  1 176 170 750,76

                  1 182 149 240,19

                  +5 978 489,43

                  Bank of Greece

                  105 584 034,30

                  104 659 532,85

                  - 924 501,45

                  Banco de España

                  432 697 551,32

                  434 917 735,09

                  +2 220 183,77

                  Banque de France

                  827 533 093,09

                  828 813 864,42

                  +1 280 771,33

                  Central Bank and Financial Services Authority of Ireland

                  51 300 685,79

                  51 183 396,60

                  - 117 289,19

                  Banca d’Italia

                  726 278 371,47

                  721 792 464,09

                  -4 485 907,38

                  Banque centrale du Luxembourg

                  8 725 401,38

                  9 073 027,53

                  + 347 626,15

                  De Nederlandsche Bank

                  222 336 359,77

                  224 302 522,60

                  +1 966 162,83

                  Oesterreichische Nationalbank

                  115 745 120,34

                  116 128 991,78

                  + 383 871,44

                  Banco de Portugal

                  98 233 106,22

                  98 720 300,22

                  + 487 194,00

                  Banka Slovenije

                  18 613 818,63

                  18 399 523,77

                  - 214 294,86

                  Suomen Pankki

                  71 711 892,59

                  71 708 601,11

                  -3 291,48

                     Nesodelujoča NCB

                  Bulgarian National Bank

                  0

                  50 883 842,67

                  Ne pride v upoštev

                  Česká národní banka

                  81 155 136,30

                  79 957 855,35

                  -1 197 280,95

                  Danmarks Nationalbank

                  87 159 414,42

                  87 204 756,07

                  +45 341,65

                  Eesti Pank

                  9 927 369,94

                  9 810 391,04

                  - 116 978,90

                  Central Bank of Cyprus

                  7 234 070,02

                  7 195 054,85

                  -39 015,17

                  Latvijas Banka

                  16 571 585,02

                  16 204 715,21

                  - 366 869,81

                  Lietuvos bankas

                  24 623 661,42

                  24 068 005,74

                  - 555 655,68

                  Magyar Nemzeti Bank

                  77 259 867,83

                  75 700 733,22

                  -1 559 134,61

                  Bank Ċentrali ta` Malta/ Central Bank of Malta

                  3 600 341,00

                  3 583 125,79

                  -17 215,21

                  Narodowy Bank Polski

                  285 912 705,92

                  280 820 283,32

                  -5 092 422,60

                  Banca Naţională a României

                  0

                  145 099 312,72

                  Ne pride v upoštev

                  Národná banka Slovenska

                  39 770 691,11

                  38 970 813,50

                  - 799 877,61

                  Sveriges riksbank

                  134 292 162,94

                  134 298 089,46

                  +5 926,52

                  Bank of England

                  800 321 860,47

                  802 672 023,82

                  +2 350 163,35

                  Skupaj (1):

                  5 564 669 247,19

                  5 760 652 402,58

                  0

         (1)  Zaradi zaokroževanja se skupne vsote lahko ne ujemajo natančno s seštevki vseh prikazanih številk.

      PRILOGA II
      VPLAČANI KAPITAL NCB

                  Delež, vplačan na 31. december 2006
                  (EUR)

                  Delež, vplačan z učinkom od 1. januarja 2007
                  (EUR)

                  Znesek prenosa
                  (EUR)

                     Sodelujoča NCB

                  Nationale Bank van België/Banque nationale de Belgique

                  141 910 195,14

                  142 334 199,56

                  + 424 004,42

                  Deutsche Bundesbank

                  1 176 170 750,76

                  1 182 149 240,19

                  +5 978 489,43

                  Bank of Greece

                  105 584 034,30

                  104 659 532,85

                  - 924 501,45

                  Banco de España

                  432 697 551,32

                  434 917 735,09

                  +2 220 183,77

                  Banque de France

                  827 533 093,09

                  828 813 864,42

                  +1 280 771,33

                  Central Bank and Financial Services Authority of Ireland

                  51 300 685,79

                  51 183 396,60

                  - 117 289,19

                  Banca d'Italia

                  726 278 371,47

                  721 792 464,09

                  -4 485 907,38

                  Banque centrale du Luxembourg

                  8 725 401,38

                  9 073 027,53

                  + 347 626,15

                  De Nederlandsche Bank

                  222 336 359,77

                  224 302 522,60

                  +1 966 162,83

                  Oesterreichische Nationalbank

                  115 745 120,34

                  116 128 991,78

                  + 383 871,44

                  Banco de Portugal

                  98 233 106,22

                  98 720 300,22

                  + 487 194,00

                  Banka Slovenije

                  1 302 967,30

                  18 399 523,77

                  +17 096 556,47

                  Suomen Pankki

                  71 711 892,59

                  71 708 601,11

                  -3 291,48

                     Nesodelujoča NCB

                  Bulgarian National Bank

                  0

                  3 561 868,99

                  +3 561 868,99

                  Česká národní banka

                  5 680 859,54

                  5 597 049,87

                  -83 809,67

                  Danmarks Nationalbank

                  6 101 159,01

                  6 104 332,92

                  +3 173,91

                  Eesti Pank

                  694 915,90

                  686 727,37

                  -8 188,53

                  Central Bank of Cyprus

                  506 384,90

                  503 653,84

                  -2 731,06

                  Latvijas Banka

                  1 160 010,95

                  1 134 330,06

                  -25 680,89

                  Lietuvos bankas

                  1 723 656,30

                  1 684 760,40

                  -38 895,90

                  Magyar Nemzeti Bank

                  5 408 190,75

                  5 299 051,33

                  - 109 139,42

                  Bank Ċentrali ta` Malta/Central Bank of Malta

                  252 023,87

                  250 818,81

                  -1 205,06

                  Narodowy Bank Polski

                  20 013 889,41

                  19 657 419,83

                  - 356 469,58

                  Banca Naţională a României

                  0

                  10 156 951,89

                  +10 156 951,89

                  Národná banka Slovenska

                  2 783 948,38

                  2 727 956,95

                  -55 991,43

                  Sveriges riksbank

                  9 400 451,41

                  9 400 866,26

                  + 414,85

                  Bank of England

                  56 022 530,23

                  56 187 041,67

                  + 164 511,44

                  Skupaj (1):

                  4 089 277 550,12

                  4 127 136 230,00

                  +37 858 679,88

         (1)  Zaradi zaokroževanja se skupne vsote lahko ne ujemajo natančno s seštevki vseh prikazanih številk.


title: 2005/756/ES: Sklep Sveta z dne 17. oktobra 2005 o razveljavitvi Sklepa 2001/131/ES o zaključku posvetovalnega postopka s Haitijem na podlagi člena 96 Sporazuma o partnerstvu AKP–ES

text:
               28.10.2005

               SL

               Uradni list Evropske unije

               L 285/45

      SKLEP SVETA

   z dne 17. oktobra 2005
   o razveljavitvi Sklepa 2001/131/ES o zaključku posvetovalnega postopka s Haitijem na podlagi člena 96 Sporazuma o partnerstvu AKP–ES
   (2005/756/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Sporazuma o partnerstvu AKP–ES (1), ki je začel veljati 1. aprila 2003, in zlasti člena 96 Sporazuma,
   ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih, ki jih je treba izvesti, in postopkih, ki jih je treba upoštevati, pri izvajanju Sporazuma o partnerstvu AKP–ES (2), in zlasti člena 3 Notranjega sporazuma,
   ob upoštevanju predloga Komisije,
   ob upoštevanju naslednjega:

               (1)

               Na podlagi Sklepa 2001/131/ES (3) se zagotavljanje finančne pomoči Haitiju delno prekine na podlagi „ustreznih ukrepov“, kakor so opredeljeni v členu 96(2)(c) Sporazuma o partnerstvu AKP–ES.

               (2)

               Sklep 2004/681/ES preneha veljati 31. decembra 2005, ukrepe pa je treba ponovno preučiti po šestih mesecih.

               (3)

               Marca 2005 je delovna skupina, ki jo je ustanovilo predsedstvo Evropske unije na Haitiju, Evropska komisija in predstavniki držav članic na Haitiju, pripravila poročilo, v katerem je bil ocenjen napredek glede izrecnih obvez haitijske vlade v zvezi z osnovnimi sestavinami člena 9 Sporazuma o partnerstvu AKP–ES, še zlasti tistih, ki se nanašajo na človekove pravice, demokratična načela in pravno državo, zaradi obnove popolnega ustavnega in demokratičnega vodenja države.

               (4)

               Sedanje razmere so na Haitiju zelo zaskrbljujoče glede varnosti, spoštovanja človekovih pravic in revščine, kar je bilo potrjeno aprila 2005 v poročilu o misiji Varnostnega sveta ZN. Vendar je mednarodna skupnost večkrat poudarila svojo zavezanost k podpori začasne vlade in haitijskih državljanov pri njihovem prizadevanju za okrepitev demokracije ter gospodarskega in socialnega razvoja.

               (5)

               Začasna vlada si zasluži zaupanje Evropske unije pri svojih prizadevanjih za zagotovitev politične tranzicije zlasti z organizacijo svobodnih in pravičnih volitev ob popolnem upoštevanju napovedanega volilnega koledarja –

         SKLENIL:
   Člen 1
   Sklep 2001/131/ES se razveljavi.
   Člen 2
   Ta sklep se objavi v Uradnem listu Evropske unije. Pismo, ki je priloženo temu sklepu, se pošlje haitski oblasti.
   Člen 3
   Evropski parlament se v celoti in nemudoma obvesti o tem sklepu.

      V Luxembourgu, 17. oktobra 2005

            Za Svet

            Predsednica

         M. BECKETT

      (1)  UL L 317, 15.12.2000, str. 3.

      (2)  UL L 317, 15.12.2000, str. 376.

      (3)  UL L 48, 17.2.2001, str. 31. Sklep, kakor je bil nazadnje spremenjen s Sklepom 2004/681/ES (UL L 311, 8.10.2004, str. 30).

      PRILOGA
      Spoštovani,
      Evropska unija pripisuje največji pomen določbam člena 9 Sporazuma iz Cotonouja. Partnerstvo AKP-ES temelji na spoštovanju človekovih pravic, demokratičnih načel in načel pravne države. To so bistvene sestavine Sporazuma in so tako podlaga za naše medsebojne odnose.
      V zvezi s tem je Evropska unija pozorno spremljala tranzicijo na Haitiju; njen začetek je bilo imenovanje nove začasne haitijske vlade pod vašim vodstvom, ki je prisegla 17. marca 2004 po obsežnem posvetovalnem procesu, temelječem na načrtu CARICOM/OAS.
      Dne 12. maja 2004 so v Bruslju potekali pogovori med vami in Evropsko komisijo, da bi preučili politični program začasne vlade v zvezi s ponovno vzpostavitvijo popolnoma demokratične in ustavne vladavine. Evropska unija se je seznanila z vašimi obvezami, predvsem v zvezi z izboljšanjem stanja na področju človekovih pravic, vzpostavitvijo demokratičnih načel, vključno z izvedbo svobodnih in pravičnih volitev, pravno državo in odgovornim vodenjem države, kakor je navedeno v vašem pismu Evropski komisiji z dne 25. maja 2004. Te obveze, ki ostajajo veljavne, saj so bistvenega pomena za naše razvojno sodelovanje, bi morale v primernem času privesti do večje politične stabilnosti na Haitiju.
      Evropska unija je pozorno spremljala dogajanje na Haitiju na vseh področjih in je imela dejavno vlogo pri prizadevanjih mednarodne skupnosti, da bi Haitiju pomagala na njegovi smeli in težavni poti do demokratičnega vodenja države. Trdno smo prepričani, da so haitijski državljani upravičeni do boljšega življenja na varnem in stabilnem Haitiju, kjer se v celoti upoštevajo demokratična načela, človekove pravice, načela pravne države in odgovorno vodenje države.
      Kakor vam je poznano, je imela Evropska unija vodilno vlogo pri oblikovanju in sprejetju začasnega okvira sodelovanja in se je na donatorski konferenci v Washingtonu leta 2004 obvezala, da bo prispevala največ sredstev za razvoj Haitija. Od takrat je bil dosežen velik napredek, finančni tokovi pa postopno dosegajo želeno raven, saj se povečuje zmožnost držav za črpanje finančne in tehnične pomoči.
      Evropska unija je tesno sodelovala z vsemi pomembnimi svetovnimi akterji in je popolnoma podprla MINUSTAH, misijo ZN na Haitiju, in njena glavna prizadevanja za pomoč vladi in haitijski državni policiji pri vzpostavljanju varnosti in stabilnosti, ki sta pomembni za napredek države pri pripravi volitev jeseni 2005 in uspešno izvedbo programov trajnostnega razvoja.
      Evropska unija je z lastnimi viri in na podlagi poročil Varnostnega sveta o Haitiju ocenila napredek, ki je bil dosežen na političnem in gospodarskem področju. Verjamemo, da bi demokratičnemu procesu na Haitiju koristila dodatna finančna podpora, zato smo se odločili za razveljavitev ukrepov iz Sklepa 2001/131/ES in ponovno vzpostavitev intenzivnega sodelovanja s Haitijem, v okviru katerega se uporabijo vsi razpoložljivi instrumenti, vključno z morebitno proračunsko pomočjo. V skladu z navedenimi ukrepi bi do podpisa nacionalnega indikativnega programa (NIP) za Haiti v okviru 9. ERS moralo priti po državnih volitvah in pod novo, demokratično izvoljeno vlado. Načrtovanje 9. ERS poteka v sodelovanju z vašo vlado, NIP bo podpisan takoj, ko bo načrtovanje končano. Pomembno je, da se ta proces odvija hitro, saj se tako lahko hitro izvajajo tudi s tem povezane dejavnosti, ki haitijskim državljanom prinašajo koristi. Kljub vsemu pa želimo poudariti, da smo še naprej zaskrbljeni nad situacijo v vaši državi.
      Za uspešno sodelovanje je bistvenega pomena zagotoviti večjo zmožnost črpanja pomoči, ki je trenutno premajhna, in sicer na podlagi dobrega upravljanja države in ukrepov za izboljšanje zmogljivosti za upravljanje pomoči. Evropska unija pričakuje, da bosta začasna vlada in prihodnja izvoljena haitijska vlada v tem pogledu naredili odločilne poteze. Načini izvajanja bodo prilagojeni zmožnosti države za ustrezno upravljanje javnih financ.
      Evropska unija bo pozorno nadzorovala nadaljnji potek procesa demokratizacije, predvsem v zvezi z izpolnjevanjem obvez začasne vlade na področju človekovih pravic, nacionalnega dialoga, demokratičnih načel, vodenja gospodarstva, ter njen napredek pri pripravi lokalnih, državnih in predsedniških volitev. Evropska unija bo v tem pogledu podpirala potekajoč volilni proces. V tej zvezi pričakuje, da bo začasna vlada z učinkovitimi ukrepi zagotovila spoštovanje človekovih pravic in napredek pri vzpostavljanju pravne države – vključno z ukrepi za ukinitev prakse nekaznovanja v primeru kršitve človekovih pravic in tistimi za nadaljevanje reform v haitijski državni policiji in sodnem sektorju. Evropska unija tudi opominja haitijsko vlado, naj si prizadeva za dolgotrajno stabilnost in nacionalno spravo na Haitiju in v ta namen nadaljuje z neizključujočim političnim dialogom, v katerega bodo vključene vse politične in družbene sile, ki odklanjajo nasilje. Seznanjeni smo z možnostjo spremembe volilnega koledarja, po katerem so lokalne volitve predvidene decembra 2005, državne in predsedniške volitve v dveh krogih pa novembra 2005 in januarja 2006, kar bi novo izvoljeni vladi še vedno omogočilo začetek dela februarja 2006. Evropska unija poziva haitijsko vlado, naj si še naprej prizadeva za pripravo in izvedbo svobodnih in pravičnih volitev, pri čemer je zelo pomembno, da v prihodnje ne prelaga predvidenih datumov volitev. Evropska unija sama zagotavlja pomoč za volilni proces v višini 18 milijonov EUR. Poleg tega Evropska unija razmišlja o misiji opazovalcev na volitvah.
      Evropska unija bo še naprej spremljala dogajanje na Haitiju prek stalnega in okrepljenega političnega dialoga v okviru Sporazuma iz Cotonouja z začasno vlado in novo vlado, ki bo oblikovana po prihodnjih volitvah.
      Sprejmite izraze mojega globokega spoštovanja.
      Bruselj,

            Za Komisijo

            Za Svet


title: Sklep Sveta z dne 22. junija 1988 o seznamu izhodnih surovin in snovi, uporabljenih pri proizvodnji arom, ki ga sestavi Komisija

text:
Pomembno pravno obvestilo

|

31988D0389

Uradni list L 184 , 15/07/1988 str. 0067 - 0067 finska posebna izdaja: poglavje 13 zvezek 17 str. 0083  švedska posebna izdaja: poglavje 13 zvezek 17 str. 0083

		Sklep Svetaz dne 22. junija 1988o seznamu izhodnih surovin in snovi, uporabljenih pri proizvodnji arom, ki ga sestavi Komisija(88/389/EGS)SVET EVROPSKE UNIJE JEob upoštevanju Pogodbe o ustanovitvi Evropske gospodarske skupnosti in zlasti člena 213 Pogodbe,ker je Svet 22. junija 1988 sprejel Direktivo 88/388/EGS o približevanju zakonodaje držav članic o aromah za uporabo v živilih in izhodnih surovinah za njihovo proizvodnjo [1];ker se je izkazalo, da je pridobitev podatkov o izhodnih surovinah in snoveh, uporabljenih pri proizvodnji arom, zaželena zaradi presoje vseh vprašanj v zvezi z aromami in izhodnimi surovinami za njihovo proizvodnjo na eni strani in na drugi strani ukrepov na ravni Skupnosti, ki izhajajo iz tega;ker je mogoče olajšati pridobitev teh podatkov, če Komisija pripravi seznam zadevnih izhodnih surovin in snovi,SKLENIL:Člen 11. Komisija v 24 mesecih od sprejema tega sklepa in po posvetovanju z državami članicami, sestavi seznam:- nosilcev arom, sestavljenih iz živil ter zelišč in začimb, ki so ponavadi namenjeni za prehrano,- nosilcev arom, sestavljenih iz rastlinskih ali živalskih surovin, ki ponavadi niso namenjeni za prehrano,- aromatičnih snovi, dobljenih z ustreznimi fizikalnimi ali encimatskimi ali mikrobiološkimi postopki iz rastlinskih ali živalskih surovin,- kemično sintetiziranih ali kemično izoliranih aromatičnih snovi, kemično enakih aromatičnim snovem, naravno prisotnim v živilih ter zeliščih in začimbah, ki so ponavadi namenjene za prehrano,- kemično sintetiziranih ali kemično izoliranih aromatičnih snovi, kemično enakih aromatičnim snovem, naravno prisotnim v surovinah rastlinskega in živalskega izvora, ki so ponavadi namenjene za prehrano,- drugih kemično sintetiziranih ali kemično izoliranih aromatičnih snovi, kot so navedene v četrti in peti alinei,- izhodnih surovin za proizvodnjo arom dima in procesnih arom in pogojev reakcije, pod katerimi se pripravljajo.2. Komisija redno posodablja seznam, naveden v odstavku 1.V Luxembourgu, 22. junija 1988Za SvetPredsednikM. Bangemann[1] UL L 184, 15.7.1988, str. 61.--------------------------------------------------


title: 2013/560/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2011

text:
               16.11.2013

               SL

               Uradni list Evropske unije

               L 308/174

      SKLEP EVROPSKEGA PARLAMENTA

   z dne 17. aprila 2013
   o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2011
   (2013/560/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropskega centra za razvoj poklicnega usposabljanja za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropskega centra za razvoj poklicnega usposabljanja za proračunsko leto 2011 z odgovori centra (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (EGS) št. 337/75 Sveta z dne 10. februarja 1975 o ustanovitvi Evropskega centra za razvoj poklicnega usposabljanja (4), zlasti člena 12a Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za zaposlovanje in socialne zadeve (A7-0073/2013),

               1.

               podeli razrešnico direktorju Evropskega centra za razvoj poklicnega usposabljanja glede izvrševanja proračuna centra za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je sestavni del sklepa, posreduje direktorju Evropskega centra za razvoj poklicnega usposabljanja, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 17.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 39, 13.2.1975, str. 1.

      (5)  UL L 357, 31.12.2002, str. 72.

         RESOLUCIJA EVROPSKEGA PARLAMENTA

      z dne 17. aprila 2013
      s pripombami, ki so del sklepa o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropskega centra za razvoj poklicnega usposabljanja za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Evropskega centra za razvoj poklicnega usposabljanja za proračunsko leto 2011 z odgovori centra (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Uredbe (EGS) št. 337/75 Sveta z dne 10. februarja 1975 o ustanovitvi Evropskega centra za razvoj poklicnega usposabljanja (4), zlasti člena 12a Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor ter mnenja Odbora za zaposlovanje in socialne zadeve (A7-0073/2013),

                  A.

                  ker je bil Evropski center za razvoj poklicnega usposabljanja (v nadaljnjem besedilu: center) s sedežem v Solunu ustanovljen z Uredbo Sveta (EGS) št. 337/75;

                  B.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov centra za proračunsko leto 2011 ter o zakonitosti in pravilnosti z njimi povezanih transakcij:

                  C.

                  ker je Parlament 10. maja 2012 direktorju centra podelil razrešnico za izvrševanje proračuna za leto 2010 (6) ter v svoji resoluciji, priloženi sklepu o podelitvi razrešnice, med drugim:

                              —

                              se seznanil z zavezo centra, da bo v letu 2012 porabil prispevke Norveške in Islandije iz predhodnih let; pozval center, naj organ za podelitev razrešnice redno obvešča o uporabi teh prispevkov,

                              —

                              pozdravil zavezanost centra k nadaljnjemu zmanjšanju prenosov s spremljanjem standardiziranih predlog za izvrševanje proračuna (obveznosti, plačila) in napredka pri javnih naročilih,

                              —

                              pozval center, naj si še naprej prizadeva za zmanjšanje prenesenih proračunskih sredstev, da bi s tem bolj spoštoval načelo enoletnosti; opomnil center, da lahko to naredi z izpopolnitvijo svojega sistema za načrtovanje in spremljanje ter s tem, da s sklepanjem pogodb prične bolj zgodaj v koledarskem letu,

                              —

                              pozval center, naj v čim večji možni meri zmanjša prerazporeditve sredstev za prevzem obveznosti med proračunskimi vrsticami, da uporabi načelo specifikacije,

                              —

                              se seznanil z dejstvom, da je bil sistem za merjenje uspešnosti v celoti izveden in spodbudil center, naj dodatno razvije kvalitativne ocene, s katerimi bi dopolnil bolj kvantitativne kazalnike sistema za merjenje uspešnosti,

                              —

                              pozval center, naj organ za podelitev razrešnice obvešča o napredku pri izvajanju preostalih priporočil, ki jih je podelila služba za notranjo revizijo;

                  D.

                  ker je končni proračun centra za proračunsko leto 2011 znašal 18 870 845 EUR, kar je 3,21-odstotno povečanje v primerjavi z letom 2010, ko je znašal 18 250 000 EUR;

                  E.

                  ker je bil v letu 2011 prispevek Unije k proračunu centra 16 987 000 EUR, v letu 2010 pa 16 920 000 EUR, kar pomeni 0,39-odstotno povečanje;

                  F.

                  ker je bil poslovni izid leta negativen: – 483 296,74 EUR;

         Upravljanje proračuna in finančno poslovodenje

                  1.

                  na podlagi letnih računovodskih izkazov centra za proračunsko leto 2011 ugotavlja, da je bila centru odobrena sprememba proračuna v višini 1 106 655 EUR, kar pomeni, da je po spremembah skupni proračun znašal 18 870 845 EUR;

                  2.

                  je seznanjen z izjavo upravnega odbora iz njegovega mnenja o letnih računovodskih izkazih centra za leto 2011, da je bil proračun za leto 2011, ki se je financiral s prispevkom Unije, v celoti izveden;

                  3.

                  ugotavlja, da center prejema letne prispevke dveh držav, ki nista državi članici in uporabljata rezultate njegovega dela; je seznanjen s tem, da je prispevek Norveške in Islandije k proračunu centra za proračunsko leto 2011 znašal 407 066,59 EUR; opominja, da se ta sredstva upravljajo kot namenski prejemki, zato jih je treba dodeliti specifičnim projektom; pozdravlja dejstvo, da je bil v letu 2011 cilj dosežen in da je bilo izvršenih 100 % načrtovanega proračuna; poziva center, naj organ za podelitev razrešnice redno obvešča o uporabi teh prispevkov;

                  4.

                  pozdravlja razvoj obsežnega niza procesov za spremljanje izvajanja letnega delovnega programa in poročanje o njem ter razporeditev sredstev; vendar opaža, da so potrebne dodatne izboljšave, saj je bilo 67 od skupaj 77 proračunskih prerazporeditev opravljenih ob koncu leta 2011, kar nakazuje na slabosti proračunskega načrtovanja in načrtovanja programov; zahteva izvajanje strukturnih ukrepov, da se te slabosti popravi;

                  5.

                  pozdravlja dejstvo, da so se stornirane odobritve plačil znižale s 14 % v letu 2010 na 5,2 % v letu 2011;

         Prenos proračunskih sredstev

                  6.

                  na podlagi letnih računovodskih izkazov priznava, da je 0,9 milijona EUR (5 %) prenesenih v leto 2012; nadalje ugotavlja, da prenosi vključujejo 0,6 milijona EUR odobrenih proračunskih sredstev za naslov II „upravni odhodki“ (37 % vseh odobrenih proračunskih sredstev za naslov II), poziva center, naj obvesti organ za podelitev razrešnice o ukrepih, sprejetih za odpravo te pomanjkljivosti, ker je prekomeren obseg prenosov za naslov II v nasprotju s proračunskim načelom enoletnosti;

                  7.

                  ugotavlja, da je center od leta 2004 razčlenil proračunska sredstva za naslov III, kar pojasnjuje, zakaj ni prenosov proračunskih sredstev za operativne dejavnosti v izračunu realizacije proračuna, razen nesamodejnega prenosa, ki ga je odobril upravni odbor;

         Prerazporeditve

                  8.

                  ugotavlja, da je center prerazporedil 699 920 EUR iz naslova I v naslov II in III (204 620 EUR in 495 300 EUR), v skladu s členom 23 finančne uredbe; poziva center, naj obvesti organ za podelitev razrešnice o ukrepih, ki jih je treba sprejeti za odpravo te pomanjkljivosti, ker takšna situacija nakazuje slabosti pri proračunskem načrtovanju in programiranju in je v nasprotju z načelom specifikacije;

         Nepovratna sredstva

                  9.

                  na podlagi poročila Računskega sodišča ugotavlja, da znaša letno financiranje nepovratnih sredstev za poklicno izobraževanje in usposabljanje s strani centra približno 1 milijon EUR; nadalje ugotavlja znatne zamude pri zaključevanju nepovratnih sredstev za leto 2010, ker so upravičenci pozno predložili svoja končna poročila o dejavnostih in je bil tako center sam pozen pri preverjanju teh poročil in obdelavi končnih plačil; poziva center, naj organ za podelitev razrešnice obvesti o ukrepih, ki jih je sprejel za odpravo teh pomanjkljivosti;

                  10.

                  ugotavlja, da center zamude pri plačilu končnih zneskov nepovratnih sredstev za leto 2010, ki so se pojavile v letu 2011, opravičuje s še posebej obsežnim delovnim programom v letu 2010 ter sočasnim začasnim pomanjkanjem osebja v timu za usklajevanje mreže, ker se je pojavila nepredvidena dolgotrajna odsotnost;

         Človeški viri

                  11.

                  priznava, da je bilo na dan 31. decembra 2011 v kadrovskem načrtu od 101 zasedenih 97 delovnih mest;

                  12.

                  pozdravlja dejstvo, da je center v letu 2010 dokončal spletno orodje za zaposlovanje RECON – spletno zaposlovanje, ki mu bo pomagalo pospešiti zaposlovanje in izboljšati njegovo učinkovitost;

                  13.

                  obžaluje, da je bil postopek zaposlitve novega direktorja leta 2011 označen za neuspešnega in da delovno mesto, ki je nezasedeno od 15. oktobra 2010, v letu 2012 ni bilo zapolnjeno;

         Uspešnost

                  14.

                  z zadovoljstvom ugotavlja, da je center pripravil Ganttove diagrame za vse razpoložljive ključne operativne dejavnosti v letu 2011, v skladu z zahtevo organa za podelitev razrešnice;

                  15.

                  na podlagi letnega poročila centra ugotavlja, da je bil sistem za merjenje uspešnosti v celoti izveden in spodbuja center, naj dodatno razvije kvalitativne ocene, s katerimi bi dopolnil bolj kvantitativne kazalnike sistema za merjenje uspešnosti;

                  16.

                  poziva Komisijo, naj v sodelovanju z Evropsko fundacijo za usposabljanje, Evropskim centrom za razvoj poklicnega usposabljanja, Evropsko fundacijo za zboljšanje življenjskih in delovnih razmer ter Evropsko agencijo za varnost in zdravje pri delu podrobneje preuči obstoječe sinergije med temi agencijami ter naj poroča organu za podelitev razrešnice o možnem tesnejšem povezovanju teh štirih agencij; poziva te agencije in Komisijo, naj ocenijo, ali bi tesnejše sodelovanje lahko omogočilo ekonomije obsega ter bolj optimalno delovanje teh agencij;

         Sodelovanje z Evropsko fundacijo za usposabljanje (ETF)

                  17.

                  ugotavlja, da je bila veljavnost sporazuma o sodelovanju med centrom in Evropsko fundacijo za usposabljanje novembra 2009 podaljšana za obdobje 2010–2013; ugotavlja, da center in Evropska fundacija za usposabljanje vsako leto v okviru sodelovanja oblikujeta skupni delovni program, ki se priloži delovnim programom vsake agencije;

                  18.

                  ugotavlja, da sta center in Evropska fundacija za usposabljanje v letu 2011 še bolj sistemizirala svoje sodelovanje, da bi čim bolj izboljšala svoje delovanje, kar je imelo za posledico organizacijo seminarjev za delitev znanja, sodelovanje na področju razvoja kvalifikacij in izvajanje skupnih instrumentov Unije, sodelovanje pri pripravi poročila o napredku držav kandidatk za leto 2012, kot del nadaljnjih ukrepov, ki sledijo sporočilu iz Brugesa o okrepljenem evropskem sodelovanju pri poklicnem izobraževanju in usposabljanju;

         Notranja revizija

                  19.

                  pozdravlja informacije, ki jih je posredoval center v pismu z dne 23. februarja 2012 o tem, da je bilo vseh sedem priporočil službe za notranjo revizijo iz leta 2009 izvedenih do konca decembra 2011; poziva center, naj organ za podelitev razrešnice obvešča o napredku pri izvajanju priporočil iz leta 2010;

                  20.

                  pozdravlja informacije, ki jih je prejel v pismu z dne 23. februarja 2012 o tem, da so bile vse osnovne zahteve za standarde notranje kontrole 8 v celoti izpolnjene do konca leta 2011; je seznanjen z zavezo centra, da bo osnovne zahteve za standard notranjega kontroliranja 10 izpolnil v prvem polletju 2012;

         Oddelek za notranjo revizijo

                  21.

                  kljub temu priznava ugotovitve centra, da funkcije oddelka za notranjo revizijo zdaj izvajajo zunanji izvajalci (revizija finančne programske opreme centra je bila na primer oddana zunanjim izvajalcem in zaključena leta 2011) ali pa notranje projektne skupine; poleg tega ugotavlja, da je center dokončal z dokumentiranjem vseh glavnih postopkov (sklenjena je bila pogodba z zunanjim revizorjem, ki ta proces upravlja) in organizirana so bila usposabljanja, da se zagotovi izvajanje letnega načrta dela in učinkovitih kontrol;

                  22.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (7) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 17.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 39, 13.2.1975, str. 1.

         (5)  UL L 357, 31.12.2002, str. 72.

         (6)  UL L 286, 17.10.2012, str. 148.

         (7)  Sprejeta besedila, P7_TA(2013)0134 (glej stran 374 tega Uradnega lista).


title: Sklep Sveta z dne 20. septembra 2016 o zamenjavi članov upravnega odbora Evropskega centra za razvoj poklicnega usposabljanja

text:
               23.9.2016

               SL

               Uradni list Evropske unije

               C 348/10

         SKLEP SVETA
   z dne 20. septembra 2016
   o zamenjavi članov upravnega odbora Evropskega centra za razvoj poklicnega usposabljanja
   (2016/C 348/06)
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja in zlasti člena 4 Uredbe (1),
   ob upoštevanju predloga za imenovanje, ki ga je predložila luksemburška vlada,
   ob upoštevanju naslednjega:

               (1)

               Svet je s sklepoma z dne 14. julija 2015 (2) in 14. septembra 2015 (3) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2015 do 17. septembra 2018.

               (2)

               Zaradi odstopa Antonia DE CAROLISA se je sprostilo mesto luksemburškega člana v skupini vladnih predstavnikov upravnega odbora navedenega centra.

               (3)

               Člane upravnega odbora navedenega centra bi bilo treba imenovati za preostanek sedanjega mandata, ki se izteče 17. septembra 2018 –

         SPREJEL NASLEDNJI SKLEP:
   Člen 1
   Za člana upravnega odbora Evropskega centra za razvoj poklicnega usposabljanja se za preostanek mandata, ki se izteče 17. septembra 2018, imenuje:
   PREDSTAVNIKI VLAD:

               LUKSEMBURG

               Gil BELLING

         Člen 2
   Ta sklep se informativno objavi v Uradnem listu Evropske unije.

      V Bruslju, 20. septembra 2016

            Za Svet

            Predsednik

         I. KORČOK

      (1)  UL L 39, 13.2.1975, str. 1.

      (2)  UL C 232, 16.7.2015, str. 2.

      (3)  UL C 305, 16.9.2015, str. 2.


title: Sklep Sveta 2008/877/SZVP z dne 24. oktobra 2008 o sklenitvi Sporazuma med Evropsko unijo in Gruzijo o statusu nadzorne misije Evropske unije v Gruziji

text:
               21.11.2008

               SL

               Uradni list Evropske unije

               L 310/30

         SKLEP SVETA 2008/877/SZVP
   z dne 24. oktobra 2008
   o sklenitvi Sporazuma med Evropsko unijo in Gruzijo o statusu nadzorne misije Evropske unije v Gruziji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Svet je 15. septembra sprejel skupni ukrep 2008/736/SZVP o nadzorni misiji Evropske unije v Gruziji (EUMM Georgia) (1).

               (2)

               Evropska unija in Gruzija sta se dogovorili o Sporazumu o statusu EUMM Georgia.

               (3)

               Sporazum bi bilo treba odobriti v imenu Evropske unije –

         SKLENIL:
   Člen 1
   Sporazum med Evropsko unijo in Gruzijo o statusu nadzorne misije Evropske unije v Gruziji se odobri v imenu Evropske unije.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Evropsko unijo zavezujoč (2).
   Člen 3
   Ta sklep začne učinkovati na dan sprejetja.
   Člen 4
   Ta sklep se objavi v Uradnem listu Evropske unije.

      V Luxembourgu, 24. oktobra 2008

            Za Svet

            Predsednica

         M. ALLIOT-MARIE

      (1)  UL L 248, 17.9.2008, str. 26.

      (2)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.
    ---documentbreak---

               21.11.2008

               SL

               Uradni list Evropske unije

               L 310/31

         PREVOD
   SPORAZUM
   med Evropsko unijo in Gruzijo o statusu nadzorne misije Evropske unije v Gruziji
   EVROPSKA UNIJA, v nadaljevanju „EU“,
   na eni strani in
   Gruzija, v nadaljevanju „država gostiteljica“,
   na drugi strani
   (v nadaljevanju „pogodbenici“) STA SE –
   OB UPOŠTEVANJU:
   povabila predsednika Mihaila Sakašvilija z dne 11. septembra 2008,
   Skupnega ukrepa Sveta 2008/736/SZVP z dne 15. septembra 2008 o nadzorni misiji Evropske unije v Gruziji, EUMM Georgia,
   dejstva, da ta sporazum ne bo vplival na pravice in obveznosti pogodbenic, ki izhajajo iz mednarodnih sporazumov in drugih instrumentov o ustanovitvi mednarodnih sodišč, vključno s statutom Mednarodnega kazenskega sodišča –
   DOGOVORILI O NASLEDNJEM:
   Člen 1
   Področje uporabe in opredelitev pojmov
   1.   Ta sporazum se uporablja za misijo Evropske unije in njeno osebje.
   2.   Ta sporazum se uporablja samo na ozemlju države gostiteljice.
   3.   V tem sporazumu:

               (a)

               „EUMM Georgia“ pomeni nadzorno misijo EU v Gruziji, ki jo je Svet Evropske unije vzpostavil s Skupnim ukrepom 2008/736/SZVP, skupaj z njenimi komponentami, silami, enotami, glavnim štabom in osebjem, razporejenimi na ozemlju države gostiteljice in dodeljenimi EUMM Georgia;

               (b)

               „vodja misije“ pomeni vodjo misije EUMM Georgia, ki ga imenuje Svet Evropske unije;

               (c)

               „osebje EUMM Georgia“ pomeni vodjo misije, osebje, ki ga dodelijo države članice EU, institucije EU in države nečlanice EU, ki jih je EU povabila k sodelovanju pri EUMM Georgia, ter mednarodno osebje, pogodbeno zaposleno pri EUMM Georgia, razporejeno zaradi priprave, podpore in izvajanja misije, in osebje, ki ga v okviru misije pošilja država pošiljateljica ali institucija EU. Ne vključuje pa pogodbenih dobaviteljev ali lokalnega osebja;

               (d)

               „glavni štab“ pomeni glavni štab EUMM Georgia v Tbilisiju;

               (e)

               „država pošiljateljica“ pomeni vsako državo članico EU ali državo nečlanico EU, ki je EUMM Georgia dodelila osebje;

               (f)

               „objekti“ pomeni vse stavbe, prostore in zemljišča, potrebne za izvajanje dejavnosti EUMM Georgia ter za nastanitev osebja EUMM Georgia;

               (g)

               „lokalno osebje“ pomeni člane osebja, ki so državljani države gostiteljice ali imajo dovoljenje za stalno prebivanje v njej;

               (h)

               „dobavitelj“ pomeni vsako osebo, ki EUMM Georgia zagotavlja blago in/ali storitve v zvezi z dejavnostmi EUMM Georgia.

         Člen 2
   Splošne določbe
   1.   EUMM Georgia in osebje EUMM Georgia spoštujejo zakone in predpise države gostiteljice in se vzdržijo vsakršnih dejanj ali dejavnosti, ki niso združljivi s cilji misije.
   2.   EUMM Georgia svoje funkcije v okviru tega sporazuma izvaja avtonomno. Država gostiteljica spoštuje enotni in mednarodni značaj EUMM Georgia.
   3.   Vodja misije vlado države gostiteljice redno obvešča o številu osebja EUMM Georgia na ozemlju države gostiteljice.
   Člen 3
   Označevanje
   1.   Člani osebja EUMM Georgia prejmejo osebno izkaznico EUMM Georgia, s katero izkazujejo svojo istovetnost in jo vedno nosijo s seboj; izda jo ministrstvo za zunanje zadeve države gostiteljice. Vzorec osebne izkaznice EUMM Georgia se pošlje pristojnim organom države gostiteljice.
   2.   Vozila in druga prevozna sredstva EUMM Georgia so opremljena z razpoznavnimi oznakami EUMM Georgia, katerih vzorec se pošlje pristojnim organom države gostiteljice, in/ali s posebnimi diplomatskimi registrskimi tablicami, ki jih izdajo pristojni organi države gostiteljice.
   3.   EUMM Georgia ima pravico razviti zastavo EU na svojem glavnem štabu in drugje, bodisi sámo bodisi skupaj z zastavo države gostiteljice, o čemer odloča vodja misije. Državne zastave ali državne oznake držav, ki so sestavni deli misije EUMM Georgia, so lahko postavljene na vidnem mestu v prostorih EUMM Georgia ter na njenih vozilih in uniformah v skladu z odločitvijo vodje misije.
   Člen 4
   Prehod meje in gibanje na ozemlju države gostiteljice
   1.   Osebje EUMM Georgia ter premoženje in prevozna sredstva EUMM Georgia prečkajo mejo pogodbenice gostiteljice na uradnih mejnih prehodih, v morskih pristaniščih in prek mednarodnih zračnih koridorjev.
   2.   Pogodbenica gostiteljica EUMM Georgia in osebju EUMM Georgia olajša vstop na ozemlje države gostiteljice in izstop iz njega. Z izjemo pregleda potnih listin ob vstopu na ozemlje države gostiteljice in izstopu iz njega za osebje EUMM Georgia, ki dokaže svoje udeležbo v misiji, ne veljajo predpisi o potnih listinah, carinski kontroli in postopkih, vizumih in priseljevanju niti kakršna koli druga oblika nadzora v zvezi s priseljevanjem na ozemlju gostiteljice.
   3.   Za osebje EUMM Georgia se ne uporabljajo predpisi države gostiteljice o prijavi in nadzoru tujcev, vendar EUMM osebje ne pridobi nobenih pravic do stalnega prebivališča ali bivališča na ozemlju države gostiteljice.
   4.   Za premoženje in prevozna sredstva EUMM Georgia, ki vstopajo na ozemlje države gostiteljice, ga prečkajo ali zapuščajo, ne veljajo nobeni predpisi o carinski kontroli in postopkih.
   5.   Za vozila in letala, ki se uporabljajo v podporo misiji, ne veljajo zahteve glede lokalnih dovoljenj ali registracije. Še naprej se uporabljajo ustrezni mednarodni standardi in predpisi.
   Po potrebi se sklenejo dodatni dogovori v skladu s členom 20.
   6.   Člani osebja EUMM Georgia lahko na ozemlju države gostiteljice vozijo motorna vozila, upravljajo plovila in zrakoplove, če imajo veljavno nacionalno ali mednarodno vozniško dovoljenje, dovoljenje za upravljanje ladij oziroma pilotsko licenco. Država gostiteljica vozniška dovoljenja ali dovolilnice, katerih imetniki so člani osebja EUMM Georgia, priznava kot veljavna brez plačila dajatev ali pristojbin.
   7.   EUMM Georgia in osebje EUMM Georgia imata skupaj z vozili, zrakoplovi ali drugimi prevoznimi sredstvi, opremo in potrebščinami pravico do svobodnega in neoviranega gibanja po celotnem ozemlju države gostiteljice, vključno z njenim teritorialnim morjem in zračnim prostorom. Po potrebi se lahko sklenejo dodatni dogovori v skladu s členom 20 tega sporazuma.
   8.   Osebje EUMM Georgia in lokalno osebje, zaposleno pri EUMM Georgia, lahko na svojih službenih poteh za namene misije uporablja ceste, mostove, trajekte, letališča in pristanišča brez plačila carin, pristojbin, cestnin, dajatev ali drugih stroškov. EUMM Georgia ni oproščena razumnih stroškov za naročene in opravljene storitve, če isti pogoji veljajo za storitve, opravljene za osebje države gostiteljice.
   9.   Za premoženje in prevozna sredstva EUMM Georgia, ki so vstopili na ozemlje države gostiteljice, ga prečkali ali zapustili še pred začetkom veljavnosti Sporazuma, ne veljajo predpisi o carinski kontroli in postopkih.
   Člen 5
   Privilegiji in imunitete, ki jih država gostiteljica zagotovi EUMM Georgia
   1.   Objekti EUMM Georgia so nedotakljivi. Uslužbenci države gostiteljice imajo dostop vanje le z dovoljenjem vodje misije.
   2.   Objekti EUMM Georgia, oprema in drugo premoženje v njih ter pripadajoča prevozna sredstva ne morejo biti predmet preiskav, zasegov, zaplemb ali izvršb.
   3.   EUMM Georgia ter njena lastnina in premoženje uživajo imuniteto pred vsakršno obliko pravnih postopkov, ne glede na to, kje se nahajajo in kdo jih poseduje.
   4.   Arhivi in dokumenti EUMM Georgia so zmeraj in povsod nedotakljivi.
   5.   Uradna korespondenca EUMM Georgia je nedotakljiva. Uradna korespondenca pomeni vso korespondenco, ki se nanaša na misijo in njene naloge.
   6.   EUMM Georgia je za kupljeno in uvoženo blago, opravljene storitve ter uporabo infrastrukture, če služijo namenom misije, oproščena plačila vseh nacionalnih, regionalnih in občinskih pristojbin, davkov in podobnih dajatev. EUMM Georgia ni oproščena plačila za opravljene storitve.
   7.   Država gostiteljica dovoli vnos izdelkov, potrebnih za misijo, in jih oprosti vseh uvoznih, izvoznih in tranzitnih dovoljenj ter licenc, plačila vseh carinskih dajatev, pristojbin, cestnin, davkov in podobnih dajatev, z izjemo stroškov za skladiščenje, prevoze in druge opravljene storitve.
   Člen 6
   Privilegiji in imunitete, ki jih država gostiteljica zagotovi osebju EUMM Georgia
   1.   V skladu z mednarodnim pravom se osebju EUMM Georgia ne sme na noben način odvzeti prostosti, prav tako ne smejo biti pridržani.
   2.   Dokumenti, korespondenca in lastnina osebja EUMM Georgia so nedotakljivi, razen v primeru izvršilnih ukrepov, dovoljenih v skladu z odstavkom 6 tega člena.
   3.   Osebje EUMM Georgia v vsakem primeru uživa imuniteto pred kazensko jurisdikcijo države gostiteljice. Imuniteto pred kazenskim pregonom lahko osebju EUMM Georgia odvzame, odvisno od primera, država pošiljateljica ali zadevna institucija EU. Tak odvzem mora biti zmeraj jasno izražen.
   4.   Osebje EUMM Georgia uživa imuniteto pred civilno in upravno jurisdikcijo države gostiteljice za izrečene ali napisane besede in za vsa dejanja, povezana z izvajanjem uradnih dolžnosti. Vodja misije in pristojni organi države pošiljateljice ali institucije EU morajo biti v primeru kakršnega koli civilnega postopka proti osebju EUMM Georgia pred katerim koli sodiščem države gostiteljice o tem nemudoma obveščeni. Pred začetkom postopka na sodišču vodja misije in pristojni organ države pošiljateljice ali institucija EU sodišču potrdita, ali je osebje EUMM Georgia zadevno dejanje izvršilo pri opravljanju uradnih dolžnosti. Če je bilo dejanje izvršeno pri opravljanju službenih dolžnosti, se postopek ne začne in se uporabljajo določbe iz člena 17. Če dejanje ni bilo izvršeno pri opravljanju službenih dolžnosti, se postopek lahko nadaljuje. Potrditev s strani vodje misije in pristojnega organa države pošiljateljice ali institucije EU je za jurisdikcijo države gostiteljice obvezujoča in ji ta ne more ugovarjati.
   Če postopek sproži osebje EUMM Georgia, se to ne more sklicevati na imuniteto pred jurisdikcijo glede katerega koli nasprotnega zahtevka, neposredno povezanega z glavnim zahtevkom.
   5.   Osebju EUMM Georgia ni treba pričati.
   6.   V zvezi z osebjem EUMM Georgia se ne smejo izvajati nobeni izvršilni ukrepi, razen če je proti njim uveden civilni postopek, ki ni povezan z njihovimi uradnimi dolžnostmi. Lastnina osebja EUMM Georgia, za katero vodja misije potrdi, da je potrebna za izvajanje uradnih dolžnosti, ne sme biti zasežena na podlagi izvršitve sodbe, sklepa ali odredbe. V civilnih postopkih za osebje EUMM Georgia ne veljajo nobene omejitve osebne svobode ali drugi prisilni ukrepi.
   7.   Imuniteta osebja EUMM Georgia pred jurisdikcijo države gostiteljice ne pomeni tudi imunitete pred jurisdikcijo zadevne države pošiljateljice.
   8.   Za osebje EUMM Georgia v zvezi z nalogami, ki jih opravlja za EUMM Georgia, ne veljajo določbe o socialni varnosti, ki veljajo v državi gostiteljici.
   9.   Osebje EUMM Georgia je v državi gostiteljici oproščeno vseh oblik davka na plačo in prejemke, ki jih prejema od EUMM Georgia ali države pošiljateljice, kot tudi davka na katere koli prejemke, ki jih prejema zunaj ozemlja države gostiteljice.
   10.   Država gostiteljica v skladu z zakoni in predpisi, ki jih lahko sprejme, dovoli vnos izdelkov za osebno uporabo osebja EUMM Georgia in zanje odobri oprostitev plačila vseh carinskih dajatev, davkov in podobnih dajatev, z izjemo stroškov za skladiščenje, prevoze in podobne storitve. Država gostiteljica prav tako dovoli izvoz teh izdelkov. Za blago in storitve, kupljene na domačem trgu, je osebje EUMM Georgia oproščeno DDV (cena ne vključuje DDV) in davkov po zakonih države gostiteljice.
   11.   Osebna prtljaga osebja EUMM Georgia se ne pregleduje, razen v primeru upravičenega suma, da vsebuje izdelke, ki ne sodijo med izdelke za osebno rabo osebja EUMM Georgia, ali izdelke, katerih uvoz ali izvoz je prepovedan z zakonom ali se nadzoruje s predpisi o karanteni države gostiteljice. Takšen pregled se lahko izvede samo v prisotnosti zadevnega osebja EUMM Georgia ali pooblaščenega predstavnika EUMM Georgia.
   Člen 7
   Lokalno osebje
   Lokalno osebje uživa privilegije in imunitete v obsegu, ki ga dopušča država gostiteljica. Vendar pa država gostiteljica izvaja jurisdikcijo nad tem osebjem na tak način, da po nepotrebnem ne vpliva na izvajanje nalog misije.
   Člen 8
   Oprostitev davka za dobavitelje
   1.   Dobava blaga in/ali opravljanje storitev za EUMM Georgia s strani dobavitelja je oproščena neposrednega davka (cena ne vključuje davka).
   2.   Uvoz blaga s strani dobavitelja, ki je kupljeno za dejavnosti EUMM Georgia, je oproščen plačila vseh carin, vključno z DDV.
   3.   EUMM Georgia ne prevzame nikakršne obveznosti ali odgovornosti do organov države gostiteljice, če dobavitelj ne spoštuje gruzijskih davčnih zakonov.
   4.   Gruzijsko ministrstvo za finance v sodelovanju z EUMM Georgia pripravi dogovore za izvajanje oprostitev davka, ki so predvidene v tem členu.
   Člen 9
   Disciplinska pooblastila
   Pristojni organi države pošiljateljice imajo glede osebja EUMM Georgia, za katerega velja ustrezna zakonodaja države pošiljateljice, na ozemlju države gostiteljice pravico izvajati vsa disciplinska pooblastila, ki jim jih daje zakonodaja države pošiljateljice.
   Člen 10
   Varnost
   1.   Država gostiteljica s svojimi lastnimi zmogljivostmi v celoti prevzame odgovornost za varnost osebja EUMM Georgia.
   2.   V ta namen država gostiteljica sprejme vse potrebne ukrepe za zaščito in varnost EUMM Georgia in osebja EUMM Georgia. O vseh posebnih določbah, ki jih predlaga država gostiteljica, se je treba pred izvajanjem dogovoriti z vodjo misije. Država gostiteljica dovoli in brezplačno podpira dejavnosti v zvezi z evakuacijo osebja EUMM Georgia iz zdravstvenih razlogov. Po potrebi se sklenejo dodatni dogovori v skladu s členom 20.
   Člen 11
   Uniforma
   1.   Osebje EUMM Georgia nosi nacionalno uniformo ali civilna oblačila z razpoznavno oznako EUMM Georgia.
   2.   Nošnjo uniforme urejajo pravila, ki jih izda vodja misije.
   Člen 12
   Sodelovanje in dostop do informacij
   1.   Država gostiteljica zagotovi popolno sodelovanje in podporo EUMM Georgia in osebju EUMM Georgia.
   2.   Na prošnjo in če je to potrebno za izvedbo ciljev EUMM Georgia, država gostiteljica poskrbi za učinkovit dostop osebja EUMM Georgia do:

               —

               stavb, objektov, lokacij in uradnih vozil, ki so v lasti države gostiteljice oziroma jih ima ta v najemu ali ima v njih svoje prostore in so pomembni za mandat EUMM Georgia,

               —

               ustreznih dokumentov, gradiva in informacij, s katerimi razpolaga država gostiteljica, za izpolnitev mandata EUMM Georgia.

         Po potrebi se sklenejo dodatni dogovori v skladu s členom 20.
   3.   Vodja misije in država gostiteljica se redno posvetujeta in sprejemata primerne ukrepe za zagotovitev tesnih in vzajemnih povezav na vseh ustreznih ravneh. Država gostiteljica lahko pri EUMM Georgia imenuje uradnika za zvezo.
   Člen 13
   Podpora države gostiteljice in sklepanje pogodb
   1.   Država gostiteljica EUMM Georgia pomaga iskati primerne objekte, če jo ta za to zaprosi.
   2.   Država gostiteljica brezplačno zagotovi potrebne razpoložljive objekte v svoji lasti, če EUMM Georgia zanje zaprosi zaradi izvedbe svojih upravnih in operativnih dejavnosti.
   3.   Država gostiteljica v mejah svojih sredstev in zmogljivosti pomaga pri pripravi, vzpostavitvi, izvedbi in podpori EUMM Georgia, vključno s skupnimi prostori in opremo za strokovnjake EUMM Georgia.
   4.   Pomoč in podpora države gostiteljice misiji se zagotavljata pod enakimi pogoji kot pomoč in podpora državljanom države gostiteljice.
   5.   EUMM Georgia ima po zakonih in predpisih države gostiteljice pravno in poslovno sposobnost, potrebno za izpolnitev svoje misije, zlasti lahko odpira bančne račune, pridobiva premičnine ali z njimi razpolaga ter je lahko stranka v sodnem postopku.
   6.   Pravo, ki se uporablja za pogodbe, ki jih EUMM Georgia sklepa v državi gostiteljici, se določi v zadevnih pogodbah.
   7.   V pogodbi je lahko določeno, da se postopek za reševanje sporov iz člena 17(3) in (4) uporablja za spore, do katerih pride pri izpolnjevanju pogodbe.
   8.   Država gostiteljica omogoča lažje izvajanje pogodb, ki jih EUMM Georgia za namene operacije sklene s poslovnimi subjekti.
   Člen 14
   Spremembe v objektih
   1.   EUMM Georgia lahko, če to zahteva izvedba operacije, gradi, spreminja in si drugače prilagaja objekte.
   2.   Država gostiteljica za takšne gradnje, spremembe ali prilagoditve od EUMM Georgia ne more zahtevati povračila.
   Člen 15
   Umrli člani osebja EUMM Georgia
   1.   Vodja misije ima pravico poskrbeti in urediti vse potrebno za repatriacijo umrlih članov osebja EUMM Georgia, skupaj z njihovo osebno lastnino.
   2.   Na umrlem članu osebja EUMM Georgia ni mogoče opraviti obdukcije brez soglasja zadevne države in prisotnosti predstavnika EUMM Georgia in/ali zadevne države.
   3.   Država gostiteljica in EUMM Georgia v največji možni meri sodelujeta, da zagotovita čimprejšnjo repatriacijo umrlega člana osebja EUMM Georgia.
   Člen 16
   Komunikacije
   1.   EUMM Georgia lahko namesti in upravlja radijske oddajnike in sprejemnike ter satelitske sisteme. Da bi se izognili sporom glede uporabe ustreznih frekvenc, EUMM Georgia sodeluje s pristojnimi organi države gostiteljice. Država gostiteljica zagotovi brezplačen dostop do frekvenčnega spektra.
   2.   EUMM Georgia ima za namene izvajanja operacije pravico do neomejene komunikacije po radijskih valovih (vključno s satelitskimi, mobilnimi in ročnimi radijskimi napravami), prek telefonov, telegrafov, telefaksov in drugih sredstev, kakor tudi pravico namestiti naprave, potrebne za vzdrževanje interne komunikacije in komunikacije med zmogljivostmi EUMM Georgia, vključno s polaganjem kablov in zemeljskih napeljav.
   3.   EUMM Georgia lahko ustrezno prilagodi svoje prostore za dostavo in pošiljanje pošte EUMM Georgia in/ali osebju EUMM Georgia.
   Člen 17
   Odškodninski zahtevki za primere smrti, poškodb, škode in izgube
   1.   EUMM Georgia in osebje EUMM Georgia nista odgovorna za nobeno škodo ali izgubo civilne ali vladne lastnine, povezane s potrebami operacije ali nastale zaradi dejavnosti v zvezi s civilnimi nemiri ali zaščito EUMM Georgia.
   2.   Da bi dosegli poravnavo, je treba odškodninske zahtevke za primere škode ali izgubo civilne ali vladne lastnine, ki ni zajeta v odstavku 1, ter odškodninske zahtevke za primere smrti ali poškodb oseb ter škode ali izgube lastnine EUMM Georgia, če gre za zahtevke pravnih ali fizičnih oseb države gostiteljice, poslati EUMM Georgia prek pristojnih organov države gostiteljice; v primeru zahtevkov s strani EUMM Georgia pa se jih pošlje državi gostiteljici.
   3.   Če ni mogoče doseči poravnave, je treba zahtevek predložiti komisiji za zahtevke, ki je sestavljena iz enakega števila predstavnikov EUMM Georgia in predstavnikov države gostiteljice. Zahtevki se rešujejo sporazumno.
   4.   Če tudi komisija za zahtevke ne more rešiti zahtevka, se spor:

               (a)

               če gre za zahtevek do vključno 40 000 EUR, rešuje po diplomatski poti med državo gostiteljico in predstavniki EU;

               (b)

               če gre za zahtevek, ki je višji od zneska iz točke (a), reši na arbitražnem razsodišču, katerega odločitev je zavezujoča.

         5.   Arbitražno razsodišče je sestavljeno iz treh razsodnikov, enega določi država gostiteljica in enega EUMM Georgia, tretjega pa skupaj določita država gostiteljica in EUMM Georgia. Če ena od pogodbenic ne določi razsodnika v roku dveh mesecev ali če med državo gostiteljico in EUMM Georgia ni mogoče doseči soglasja o imenovanju tretjega razsodnika, tega določi predsednik Sodišča Evropskih skupnosti.
   6.   EUMM Georgia in upravni organi države gostiteljice sklenejo upravni sporazum, v katerem določijo pristojnosti in naloge komisije za zahtevke in razsodišča, postopke, ki jih ta organa uporabljata, in pogoje za vlaganje zahtevkov.
   Člen 18
   Zveze in spori
   1.   Vsa vprašanja v zvezi z uporabo tega sporazuma skupaj obravnavajo predstavniki EUMM Georgia in pristojni organi države gostiteljice.
   2.   Če spora v zvezi z razlago ali uporabo tega sporazuma ni mogoče rešiti drugače, ga nato država gostiteljica in predstavniki EU rešujejo izključno po diplomatski poti.
   Člen 19
   Druge določbe
   1.   Kadar se ta sporazum nanaša na privilegije, imunitete in pravice EUMM Georgia in osebja EUMM Georgia, vlada države gostiteljice odgovarja za to, da jih njeni lokalni organi ustrezno izvajajo in spoštujejo.
   2.   Nobena določba tega sporazuma ne pomeni odstopanja od pravic, ki so državam članicam EU ali drugim državam, ki prispevajo k EUMM Georgia, priznane v drugih sporazumih, in jih zato tudi ni mogoče tako razlagati.
   Člen 20
   Izvedbeni dogovori
   Za namene uporabe tega sporazuma lahko vodja misije in upravni organi države gostiteljice sklenejo posebne sporazume o operativnih, upravnih in tehničnih zadevah.
   Člen 21
   Končne določbe
   1.   Ta sporazum začne veljati na datum, ko pogodbenici po diplomatski poti prejmeta še zadnje uradno pisno obvestilo o zaključku notranjih postopkov pogodbenic, potrebnih za začetek veljavnosti tega sporazuma.
   2.   Ne glede na odstavek 1 se za določbe v členih 4(8), 5(1) do (3), 5(6), 5(7), 6(1), 6(3), 6(4), 6(6), 6(8) do (10), 14 in 17 šteje, da so se uporabljale od datuma, ko je prispel prvi član osebja EUMM Georgia, če gre pri tem za datum pred datumom začetka veljavnosti tega sporazuma.
   3.   Spremembe tega sporazuma se sprejmejo pisno s soglasjem obeh pogodbenic. Spremembe se sprejmejo v obliki posebnih protokolov, ki tvorijo sestavni del tega sporazuma in začnejo veljati v skladu s pravilom iz člena 21(1) tega sporazuma.
   4.   Ta sporazum preneha veljati, če ena od pogodbenic pisno obvesti drugo podpisnico o svoji nameri, da bo odpovedala Sporazum. Ta sporazum preneha veljati šest mesecev po prejemu takega obvestila. Prenehanje tega sporazuma ne vpliva na pravice ali obveznosti, ki izhajajo iz izvrševanja tega sporazuma pred njegovim prenehanjem.

      Sestavljeno v Bruslju, dne 3. novembra 2008, v dveh izvirnikih v angleškem jeziku.

            Za Evropsko unijo

            Za Gruzijo


title: Sklep Sveta z dne 7. aprila 1995 o podpisu Konvencije o carinskem režimu za zabojnike sklada, ki se uporabljajo v mednarodnem prevozu (Ženeva, 21. januarja 1994), s strani Skupnosti, brez pridržka ratifikacije

text:
Pomembno pravno obvestilo

|

31995D0137

Uradni list L 091 , 22/04/1995 str. 0045 - 0045

		Sklep Svetaz dne 7. aprila 1995o podpisu Konvencije o carinskem režimu za zabojnike sklada, ki se uporabljajo v mednarodnem prevozu (Ženeva, 21. januarja 1994), s strani Skupnosti, brez pridržka ratifikacije(95/137/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 113 Pogodbe v povezavi s prvim stavkom člena 228(2),ob upoštevanju predloga Komisije,ker Konvencija o carinskem režimu z zabojniki sklada, ki se uporabljajo v mednarodnem prevozu, v nadaljnjem besedilu "Konvencija", ki je bila sklenjena v okviru Združenih narodov in podpisana v Ženevi dne 21. januarja 1994, spodbuja učinkovito uporabo zabojnikov v mednarodnem prevozu, tako da olajšuje upravne postopke, kar naj bi zlasti omejilo prevoz praznih enot;ker člen 14(3) Konvencije predvideva, da jo podpišejo regionalne organizacije za gospodarsko povezovanje;ker bi Skupnost morala zaradi velikih praktičnih prednosti za gospodarske subjekte Konvencijo odobriti in podpisati brez pridržka ratifikacije;ker je Konvencijo kljub temu treba sprejeti s pridržkom, da bi se upoštevale nekatere zahteve glede carinske unije in sedanje stopnje usklajenosti pri uvozu in izvozu rezervnih delov za popravila ter dodatkov in opreme za zabojnike;ker naj zato Skupnost postane pogodbenica Konvencije z zgoraj navedenim pridržkom,SKLENIL:Člen 1Konvencija o carinskem režimu za zabojnike sklada, ki se uporabljajo v mednarodnem prevozu, se odobri v imenu Skupnosti s pridržkom za zadeve, ki so v njeni izključni pristojnosti.Besedilo Konvencije in pridržek Skupnosti h Konvenciji sta v prilogah I in II.Besedilo notifikacije po členu 14(3) Konvencije je v Prilogi III.Člen 2Predsednik Sveta je pooblaščen za imenovanje osebe, ki ima pravico:- podpisati Konvencijo brez pridržka ratifikacije, ki je za Skupnost obvezujoča,- nadaljevati z notifikacijo po členu 14(3) Konvencije.V Luxembourgu, 7. aprila 1995Za SvetPredsednikJ. Rossi--------------------------------------------------


title: Sklep izvršnega odbora z dne 14. decembra 1993 o izjavah ministrov in državnih sekretarjev (SCH/Com-ex (93)10)

text:
Pomembno pravno obvestilo

|

41993D0010

Uradni list L 239 , 22/09/2000 str. 0127 - 0128

		Sklep izvršnega odboraz dne 14. decembra 1993o izjavah ministrov in državnih sekretarjev(SCH/Com-ex (93)10)IZVRŠNI ODBOR JEob upoštevanju člena 132 Konvencije o izvajanju Schengenskega sporazuma,SKLENIL:Potrdijo se izjave ministrov in državnih sekretarjev z dne 19. junija 1992 [1] in 30. junija 1993 o uveljavitvi Konvencije o izvajanju Schengenskega sporazuma in o izpolnjevanju predpogojev.Pariz, 14. decembra 1993Predsednik:A. Lamassoure[1] Izjave z dne 19. junija 1992 niso bile prevzete v pravni red.--------------------------------------------------Madrid, 30. junij 1993SCH/M (93)14IZJAVA MINISTROV IN DRŽAVNIH SEKRETARJEV1. Ministri in državni sekretarji se strinjajo, da je politični cilj, da se Konvencija o izvajanju Schengenskega sporazuma iz 1990 začne uporabljati 1. decembra 1993.2. Ministri in državni sekretarji ugotavljajo, da so izpolnjeni naslednji predpogoji:- Skupni priročnik,- načini izdajanja enotnih vizumov in Skupna konzularna navodila o vizumih,- obravnavanje prošenj za azil,- letališča, kot je bilo dogovorjeno v izjavi ministrov in državnih sekretarjev z dne 19. junija 1992.Opazen je velik napredek glede ostalih predpogojev, ki so izpolnjeni v tolikšni meri, da bi se uporaba lahko začela s 1. decembrom 1993. V ta namen in v skladu s Konvencijo o izvajanju Schengenskega sporazuma iz 1990 so nujna dodatna prizadevanja za uveljavitev že sklenjenih sporazumov na področju kontrole zunanjih meja in prepovedanih drog.Ministri in državni sekretarji potrjujejo, da je delujoč SIS temeljni pogoj za odpravo kontrol na notranjih mejah. Na tem področju je dosežen velik napredek. Strinjajo se, da je treba pospešiti delo za postopno uvajanje SIS, ko bodo države uspešno končale preskusno delovanje in vzpostavile delovanje svojih N. SIS.3. Izvršni odbor bo na svojem sestanku oktobra opravil končni pregled opravljenega dela v zvezi z zgoraj navedeno pospešitvijo uvajanja.4. Konvencija o izvajanju Schengenskega sporazuma iz 1990 se bo uporabljala v vseh državah članicah, ki izpolnjujejo predpogoje in v katerih je N. SIS pripravljen za delovanje.V ta namen se vse države članice zavezujejo ukreniti vse potrebno za končanje nacionalnih postopkov, potrebnih za ratifikacijo konvencije in sporazumov o pristopu.5. Ministri in državni sekretarji se strinjajo, da morajo prvotne države podpisnice Konvencije o izvajanju Schengenskega sporazuma iz 1990, ki tega še niso storile, čim prej deponirati listine o ratifikaciji in sicer najkasneje do dneva, ki bo omogočil spoštovanje roka iz odstavka 1. Tiste države članice, ki tega še niso storile, se strinjajo, da bodo čim prej in sicer najkasneje do dneva, ki bo omogočal spoštovanje roka iz odstavka 1, deponirale listine o ratifikaciji sporazumov o pristopu tistih držav, katerih N. SIS bo vključen v sistem SIS. Ta obveznost bo veljala tudi, ko bodo enako stopnjo glede N. SIS dosegle tudi ostale države pristopnice.Ministri in državni sekretarji se strinjajo, da Skupna izjava o členu 139 v Sklepni listini konvencije predpostavlja, da je za uveljavitev konvencije potreben sklep Izvršnega odbora, ki ga je treba sprejeti takoj, ko so izpolnjeni predpogoji.--------------------------------------------------